মধ্যপ্রদেশে মদ নিষিদ্ধ, আজ থেকেই নিয়ম লাগু

ওয়েবডেস্ক: মদের ( Madhypradesh Alcohol Banned)  উপর নিষেধাজ্ঞা জারি করল মধ্যপ্রদেশ সরকার (Madhypradesh Government)। উজ্জয়িনী, ওমকারেশ্বর, মহেশ্বর, মন্ডলেশ্বর, ওরছা, মাইহর, চিত্রকূট, দাতিয়া, পান্না, মন্ডলা, মুলতাই, মন্দসৌর এবং অমরকন্টক এছাড়াও রয়েছে গ্রাম ও পঞ্চায়েত।  আজ ১ এপ্রিল থেকে নিষেধাজ্ঞা লাগু হল।

গত ২৪ জানুয়ারি লোকমাতা অহল্যাবাঈয়ের শহর নামে পরিচিত মহেশ্বরে অনুষ্ঠিত এক বৈঠকে এই সিদ্ধান্ত নেওয়া হয়, সেখানেই এই প্রস্তাব অনুমোদন দেয় মুখ্যমন্ত্রী মোহন যাদবের (Chief Minister Mohan Yadav) নেতৃত্বাধীন মন্ত্রিসভা।

এই সিদ্ধান্তকে স্বাগত জানিয়েছেন, রামায়ণী কুটি আশ্রম মহন্ত রাম হৃদয় দাস এই সিদ্ধান্তকে স্বাগত জানিয়েছেন। সেইসঙ্গে মধ্যপ্রদেশ সরকারকে শুভেচ্ছা জানিয়েছে তিনি। তাঁর আশা এই সিদ্ধান্ত খুব সহজেই বাস্তবায়িত হবে।

আরও পড়ুন: কমল বাণিজ্যিক গ্যাসের দাম

সরকার এই এলাকাগুলিকে সম্পূর্ণ পবিত্র ঘোষণা করেছে, যা এই স্থানগুলির সাংস্কৃতিক ও আধ্যাত্মিক তাৎপর্য গুরুত্বপূর্ণ।

উজ্জয়িন, যেখানে ভগবান শিবের উদ্দেশ্যে নিবেদিত বিখ্যাত মহাকাল মন্দির অবস্থিত, এবং নর্মদা নদীর উৎপত্তিস্থল অমরকণ্টক, এই নিষেধাজ্ঞার দ্বারা প্রভাবিত গুরুত্বপূর্ণ অঞ্চলগুলির মধ্যে রয়েছে। এই পদক্ষেপ স্থানীয় জনগণ স্বাভাবিকভাবে নেবে বলে মনে করছে সরকার। সরকারের লক্ষ্য একটি সুস্থ সমাজ গড়ে তোলা।

মহামণ্ডলেশ্বর শান্তি স্বরূপানন্দ জি মহারাজ সরকারের এই সিদ্ধান্তকে স্বাগত জানিয়ে বলেছেন, উজ্জয়িনকে ‘সপ্তপুরী’ (সাতটি পবিত্র শহর) এবং ১২টি জ্যোতির্লিঙ্গের মধ্যে একটি বাবা মহাকালের আবাসস্থল হিসেবে গুরুত্বের উপর জোর দিয়েছেন তিনি। তিনি তাঁর আগের পরামর্শ তুলে ধরে উজ্জয়িনকে ‘পবিত্র তীর্থ’ ঘোষণা করার দাবি জানিয়েছেন। উজ্জয়িন শহরে মদ ও মাংসের দোকান নিষিদ্ধ করার দাবি তুলেছেন তিনি।

স্বরূপানন্দ জি মহারাজ বলেছেন, “প্রতি ১২ বছর অন্তর এখানে সিংহস্থ মহাকুম্ভের আয়োজন করা হয়। সারা বিশ্ব থেকে মানুষ এই পবিত্রভূমি দর্শনে আসেন। আমি আগেই বলেছিলাম যে উজ্জয়িনীকে পবিত্র তীর্থ ঘোষণা করা উচিত, যার অর্থ মদ ও মাংসের দোকান নিষিদ্ধ করা হবে। এটি সরকারের প্রথম পদক্ষেপ হিসেবে মদ নিষিদ্ধ করা হয়েছে। মুখ্যমন্ত্রী মোহন যাদবকে স্বাগত।

দেখুন অন্য খবর: